El regidor de Polítiques LGTBIQ+, Raúl Palmero, es reunix amb el Director General de Diversitat de la Generalitat
11 de gener 2024

![](/media/bzymzgth/dgdiversidad_c.jpg?width=850&height=637.5)

El regidor de Polítiques LGTBIQ+ de l'Ajuntament de Sagunt, Raúl Palmero, ha rebut este matí en les dependències municipals de la Gerència el Director General de Diversitat de la Generalitat Valenciana, Stephane Soriano. Una reunió sol·licitada per l'edil local on s'han tractat temes en comú i iniciatives a dur a terme en matèries d'igualtat, llibertat, tolerància i diversitat.

El Director General ha mostrat la seua completa voluntat a ajudar i col·laborar amb la ciutat, en campanyes de lluita contra el VIH, de sensibilització i conscienciació, així com en qualsevol acció programada al llarg de l'any, sense oblidar la setmana de l'orgull. Respecte a esta, Soriano ha assegurat que hi haurà una estreta col·laboració quant a marxandatge, carpes per als diferents actes o l'abundant material gràfic i formatiu que hi haja en la direcció general per a afavorir les polítiques en diversitat des del municipalisme.

Raúl Palmero, assenyala: «**La reunió ha sigut molt positiva i fructífera, perquè ens ha facilitat una sèrie de recursos materials i personals que vindran a reforçar la nostra idea d'apostar de manera transversal per crear polítiques en diversitat per als més xicotets i xicotetes i avançar fins a la ciutadania més adulta. Les sinergies faran que puguem nodrir-nos i esprémer els materials que la Generalitat i la Direcció General posen al servici dels municipis**». En este sentit, el Director General ha relatat un xicotet resum amb les quantitats i subvencions que rep el municipi dins de les seues competències, alhora que ha emplaçat l'Ajuntament a anar de bracet en els possibles actes LGTBIQ+ que s'organitzen des de l'administració autonòmica.

Finalment, s'ha posat de manifest que una ciutat com Sagunt ha de tindre molts més recursos per part de les administracions autonòmiques en matèria de polítiques LGTBIQ+, fet que tot arreu han afirmat i en eixa línia la direcció general treballarà perquè siga una realitat.

*   [](http://www.facebook.com/sharer.php?u=https://aytosagunto.es/va/actualitat/el-regidor-de-politiques-lgtbiq-raul-palmero-es-reunix-amb-el-director-general-de-diversitat-de-la-generalitat/ "Facebook")
*   [](http://twitter.com/share?url=https://aytosagunto.es/va/actualitat/el-regidor-de-politiques-lgtbiq-raul-palmero-es-reunix-amb-el-director-general-de-diversitat-de-la-generalitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-regidor-de-politiques-lgtbiq-raul-palmero-es-reunix-amb-el-director-general-de-diversitat-de-la-generalitat/ "Linked In")
*   [](mailto:?body=https://aytosagunto.es/va/actualitat/el-regidor-de-politiques-lgtbiq-raul-palmero-es-reunix-amb-el-director-general-de-diversitat-de-la-generalitat/)